ระเบียบเทศบาลตำบลเชียงกลมระเบียบเทศบาลตำบลเชียงกลมว่าด้วยข้อมูลข่าวสารของราชการพ.ศ. ๒๕๕๘[๑] อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ ประกอบกับข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ ๒๕๔๑ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการและประกาศคณะกรรมการข้อมูลข่าวสารของราชการ ลงวันที่ ๗ พฤษภาคม ๒๕๔๒ เรื่องการเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารเพื่อให้การบริการ การจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบของเทศบาลตำบลเชียงกลมเป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนเกี่ยวกับการรับรู้ข้อมูลข่าวสารที่อยู่ในความครอบครองของหน่วยงานของรัฐ เทศบาลตำบลเชียงกลมจึงวางระเบียบ ว่าด้วยข้อมูลข่าวสารของราชการไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลเชียงกลมว่าด้วยข้อมูลข่าวสาร ของราชการ พ.ศ. ๒๕๕๘ข้อ ๒ระเบียบนี้ให้ใช้บังคับ ตั้งแต่วันถัดจากประกาศไว้โดยเปิดเผย ณสำนักงานเทศบาลตำบลเชียงกลม เป็นต้นไปข้อ ๓ บรรดาระเบียบข้อบังคับหรือคำสั่งอื่นใดของเทศบาลตำบลเชียงกลมในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงานของรัฐ หมายความว่าเทศบาลตำบลเชียงกลมข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆไม่ว่าการสื่อความหมายนั้นจะทำได้โดยสภาพของสิ่งนั้นเอง หรือโดยผ่านวิธีการใด ๆและไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์มการบันทึกภาพ หรือเสียงการบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏข้อมูลข่าวสารของราชการหมายความว่า ข้อมูลข่าวสารที่อยู่ในความครอบครอง หรือควบคุมดูแลของหน่วยงานของรัฐไม่ว่าจะเป็นข้อมูลข่าวสารเกี่ยวกับการดำเนินงานของรัฐ หรือข้อมูลข่าวสารเกี่ยวกับเอกชนข้อมูลข่าวสารส่วนบุคคลหมายความว่า ข้อมูลข่าวสารที่เกี่ยวกับสิ่งเฉพาะตัวของบุคคล เช่น การศึกษาฐานะการเงิน ประวัติสุขภาพ ประวัติอาชญากรรม หรือประวัติการทำงานบรรดาที่มีชื่อของผู้นั้น หรือมีหมายเลข รหัส หรือสิ่งบอกลักษณะอื่นที่ทำให้รู้ตัวผู้นั้นได้เช่น ลายพิมพ์นิ้วมือ แผ่นบันทึกลักษณะเสียงของคน หรือรูปถ่ายและให้หมายความร่วมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยเจ้าหน้าที่ของรัฐ หมายความว่าผู้ซึ่งปฏิบัติงานให้แก่หน่วยงานรัฐคนต่างด้าว หมายความว่าบุคคลธรรมดาที่ไม่มีสัญชาติไทย และไม่มีถิ่นที่อยู่ในประเทศไทย และนิติบุคคลดังต่อไปนี้(๑) บริษัทหรือห้างหุ้นส่วนที่มีทุนเกินกึ่งหนึ่งเป็นคนต่างด้าว ใบหุ้นชนิดออกให้แก่ผู้ถือให้ถือว่าใบหุ้นนั้นคนต่างด้าวเป็นผู้ถือ(๒) สมาคมที่มีสมาชิกเกินกึ่งหนึ่งเป็นคนต่างด้าว(๓) สมาคมหรือมูลนิธิที่มีวัตถุประสงค์เพื่อประโยชน์ของคนต่างด้าว(๔) นิติบุคคลตาม (๑) (๒) (๓)หรือนิติบุคคลอื่นใดที่มีผู้จัดการ หรือกรรมการเกินกึ่งหนึ่ง เป็นคนต่างด้าวนิติบุคคลตามวรรคหนึ่ง ถ้าเข้าไปเป็นผู้จัดการ หรือกรรมการ สมาชิกหรือมีทุนในนิติบุคคลอื่น ให้ถือว่าผู้จัดการ หรือกรรมการ หรือสมาชิกหรือเจ้าของทุนดังกล่าวเป็นคนต่างด้าวข้อ ๕ให้นายกเทศมนตรีตำบลเชียงกลม รักษาการตามระเบียบนี้ และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ ในกรณีที่มีปัญหาหรืออุปสรรคในการปฏิบัติตามระเบียบให้นายกเทศมนตรีตำบลเชียงกลมมีอำนาจตีความและวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสารเทศบาลตำบลเชียงกลม ข้อ ๖ ให้มี คณะกรรมการข้อมูลข่าวสารเทศบาลตำบลเชียงกลมประกอบด้วย๑. นายกเทศมนตรีตำบลเชียงกลม ประธานกรรมการ๒. รองนายกเทศมนตรีตำบลเชียงกลม รองประธานกรรมการ๓. ปลัดเทศบาลตำบลเชียงกลม กรรมการ๔. หัวหน้าสำนักปลัดเทศบาล กรรมการ๕. ผู้อำนวยการกองคลัง กรรมการ๖. ผู้อำนวยการกองช่าง กรรมการ๗. ผู้อำนวยการกองประปา กรรมการ๘.ผู้อำนวยการกองสาธารณสุขและสิ่งแวดล้อม กรรมการ๙. ผู้อำนวยการกองการศึกษา กรรมการ๑๐. นักวิชาการประชาสัมพันธ์ กรรมการและเลขานุการ๑๑. ผู้ช่วยนักวิชาการประชาสัมพันธ์ ผู้ช่วยเลขานุการข้อ ๗ให้คณะกรรมการข้อมูลข่าวสารเทศบาลตำบลเชียงกลม มีอำนาจหน้าที่ ดังต่อไปนี้(๑) กำหนดมาตรการเกี่ยวกับการบริหาร การจัดระบบการขอการอนุญาตและการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓) ให้คำแนะนำ หรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔) ให้คำแนะนำ หรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕) ให้คำแนะนำ หรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๖) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๘) ให้มีอำนาจหน้าที่ในการวินิจฉัยข้อมูลข่าวสารที่มีการเสนอต่อคณะกรรมการว่าข้อมูลข่าวสารดังกล่าว ควรเปิดเผยหรือไม่ควรเปิดเผย(๙) เชิญบุคคลใดมาสอบถามหรือชี้แจงให้ความเห็นเกี่ยวกับข้อมูลข่าวสาร(๑๐) ดำเนินงานอื่นใดตามพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๘การประชุมคณะกรรมการข้อมูลข่าวสารเทศบาลตำบลเชียงกลม ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการ หรือรองประธานกรรมการ ไม่มาประชุม หรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งมีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับการประชุมคณะอนุกรรมการหรือคณะทำงานที่คณะกรรมการข้อมูลข่าวสารเทศบาลตำบลเชียงกลมแต่งตั้งโดยอนุโลมด้วยข้อ ๑๐มติของคณะกรรมการข้อมูลข่าวสารเทศบาลตำบลเชียงกลมต้องได้รับความเห็นชอบจากนายกเทศมนตรีตำบลเชียงกลม จึงจะดำเนินการตามมตินั้นหมวด ๒การจัดระบบข้อมูลข่าวสาร ข้อ ๑๑ให้ส่วนราชการในเทศบาลตำบลเชียงกลม จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่น และระเบียบของราชการข้อ ๑๒ ในการดำเนินงานตามข้อ ๑๑ ให้ส่วนราชการในเทศบาลตำบลเชียงกลม จัดให้มีเจ้าหน้าที่เพื่อควบคุมดูแลตรวจสอบ ติดตาม และประสานงานในการดำเนินงานดังกล่าว ให้เป็นไปด้วยความเรียบร้อยรวมทั้งรับผิดชอบในการพิจารณาให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแลหมวด ๓การขอข้อมูลข่าวสารและการอนุญาต ข้อ ๑๓ให้หน่วยงานของรัฐ ข้าราชการ พนักงาน หรือลูกจ้าง ของหน่วยงานของรัฐหรือบุคคลที่ประสงค์จะเข้าตรวจดู ศึกษา ค้นคว้า หรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษร พร้อมทั้งแสดงเหตุผลและความจำเป็นต่อนายกเทศมนตรีตำบลเชียงกลมหรือผู้มีอำนาจอนุญาตสำหรับกรณีจำเป็นหรือเร่งด่วน อาจขอด้วยวาจาหรือทางโทรสารก็ได้ โดยให้ แจ้งชื่อ ตำแหน่ง และที่อยู่ของผู้ขอด้วยการขอข้อมูลข่าวสาร และการอนุญาตให้เป็นไปตามบัญชี ท้ายระเบียบนี้เว้นแต่กรณีการมีคำสั่งให้เปิดเผยข้อมูลข่าวสาร ตามมาตรา ๑๕พระราชบัญญัติข้อมูลข่าวสาร พ.ศ. ๒๕๔๐ เป็นการทั่วไป หรือเฉพาะแก่บุคคลใดให้เป็นอำนาจของนายกเทศมนตรี ตำบลเชียงกลม หรือปลัดเทศบาลตำบลเชียงกลมข้อ ๑๔ ข้อมูลข่าวสารใดหากมีกฎหมาย ระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษ การขอข้อมูลข่าวสารและการอนุญาตจะต้องปฏิบัติ ตามกฎหมายระเบียบ หรือมติคณะรัฐมนตรีดังกล่าวด้วยข้อ ๑๕ วิธีการปฏิบัติในการขอเข้าตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการ พ.ศ. ๒๕๔๐ กำหนดไว้หมวด ๔การบริการข้อมูลข่าวสาร ข้อ ๑๖ให้ส่วนราชการในเทศบาลตำบลเชียงกลม รวบรวม จัดเตรียมและจัดให้มีข้อมูลข่าวสาร ที่ดำเนินการเสร็จแล้วและอยู่ในความรับผิดชอบเพื่อเผยแพร่ ตรวจดู และศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าว ตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำ หรือความเห็นของคณะกรรมการข้อมูลข่าวสารเทศบาลตำบลเชียงกลมข้อ ๑๗ข้อมูลข่าวสารที่อยู่ระหว่างดำเนินการ ให้ถือปฏิบัติตามข้อ ๑๖ โดยอนุโลมเว้นแต่เป็นเรื่องลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่อง ที่ไม่ต้องเปิดเผยตามกฎหมายว่าด้วยข้อมูลข่าวสารหรือผู้มีอำนาจอนุญาต ตามข้อ ๑๓ วรรคสาม เห็นว่าเป็นเรื่องที่ไม่ต้องเปิดเผยข้อ ๑๘การเรียกค่าธรรมเนียม การขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามที่คณะกรรมการข้อมูลข่าวสารเทศบาลตำบลเชียงกลมกำหนดและตามประกาศคณะกรรมการข้อมูลข่าวสารของราชการ เรื่องการเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการ การพิจารณายกเว้นหรือลดอัตราค่าธรรมเนียม และค่าใช้จ่ายเป็นการเฉพาะกรณีจะคำนึงถึงการช่วยเหลือผู้มีรายได้น้อยประกอบด้วยก็ได้ ทั้งนี้ให้อยู่ในดุลยพินิจของนายกเทศมนตรีหรือผู้ซึ่งนายกเทศมนตรีมอบหมายการรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารนั้น ตั้งแต่ระดับ ๒ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจน วันเดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙รายได้จากการเรียกเก็บค่าธรรมเนียม ตามข้อ ๑๘ให้ถือว่าเป็นรายได้ของเทศบาลตำบลเชียงกลมข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน ให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลา และค่าใช้จ่ายในการส่ง ทั้งนี้ ให้หัวหน้าส่วนหรือผู้ที่มีตำแหน่งเทียบเท่าหัวหน้าส่วนขึ้นไป เป็นผู้พิจารณาอนุญาตข้อ ๒๑การบริการข้อมูลข่าวสารให้ดำเนินการจัดหาข้อมูลข่าวสารนั้นให้แก่ผู้ขอภายในเวลาอันสมควรเว้นแต่ผู้นั้นขอจำนวนมาก หรือบ่อยครั้งโดยไม่มีเหตุอันสมควรหมวด ๕สถานที่บริการข้อมูลข่าวสาร ข้อ ๒๒ให้จัดตั้งศูนย์ข้อมูลข่าวสารของเทศบาลตำบลเชียงกลมขึ้น อยู่ในความรับผิดชอบควบคุมดูแลของสำนักปลัดเทศบาล เพื่อให้บริการข้อมูลข่าวสารของราชการ ไว้ให้ประชาชนเข้าตรวจดูศึกษา ค้นคว้า ตลอดจนเผยแพร่ รวมทั้งปฏิบัติหน้าที่ให้เป็นไปตามระเบียบนี้และตามกฎหมาย ว่าด้วยข้อมูลข่าวสารของราชการ ให้ศูนย์บริการข้อมูลข่าวสารเทศบาลตำบลเชียงกลมมีหน้าที่เพิ่มเติม ดังต่อไปนี้(๑)ให้จัดทำสมุดทะเบียนสำหรับผู้เข้ามาตรวจดูข้อมูลข่าวสารที่แสดงไว้เพื่อเป็นหลักฐานของทางราชการ(๒)ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลเชียงกลมและข้อมูลข่าวสารที่ดำเนินการเสร็จแล้ว(๓)เป็นศูนย์ประสานงานกับหน่วยงานในเทศบาลตำบลเชียงกลม เพื่อให้บริการข้อมูลข่าวสาร(๔)จัดทำรายงานเกี่ยวกับการให้บริการข้อมูลข่าวสารตามระเบียบนี้เสนอผู้บริหารเทศบาลตำบลเชียงกลมอย่างน้อยปีละ ๑ ครั้งให้แต่ละส่วนราชการในเทศบาลตำบลเชียงกลม รวบรวม และจัดส่งข้อมูลข่าวสารต่าง ๆให้ศูนย์บริการข้อมูลข่าวสารของเทศบาลตำบลเชียงกลม และมีหน้าที่ตามวรรคสาม (๑) (๒)(๓) (๔) ในส่วนที่เกี่ยวข้องกับงานที่รับผิดชอบด้วยข้อ ๒๓ศูนย์ข้อมูลข่าวสารของเทศบาลตำบลเชียงกลม ตั้งอยู่ที่สำนักงานเทศบาลตำบลเชียงกลม หมู่ที่ ๑ ตำบลเชียงกลม อำเภอปากชม จังหวัดเลย รหัสไปรษณีย์ ๔๒๑๕๐หรือติดต่อที่หมายเลขโทรศัพท์ ๐๔๒-๐๗๕-๑๖๔ประกาศณ วันที่ ๓ กุมภาพันธ์ พ.ศ. ๒๕๕๘ราเชนท์ กงสิมมานายกเทศมนตรีตำบลเชียงกลม[เอกสารแนบท้าย]๑.บัญชีอัตราค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการ(ดูข้อมูลจากภาพกฎหมาย)ปริยานุช/ผู้จัดทำ๒๔ มีนาคม ๒๕๕๘วันทิตา/ผู้ตรวจ๒๔ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๒๔ ง/หน้า ๑/๑๙ มีนาคม ๒๕๕๘